Erdene Zuu kolostor

Az Erdene Zuu kolostor valószínűleg Mongólia legkorábbi fennmaradt buddhista kolostora. Az 1585-ben épült Dél-Hangáj tartomány Harhorin járásában található Orkhon-völgyi kultúrtájban, mely a világörökség része. A kolostor a tibeti buddhizmus Gelugpa szektájához kapcsolódik. A kolostorban valaha 60 templom volt, és 1000 szerzetes élt benne. 2021-ben a szerzetesek száma már csak 53, és egyik sem lakik a kolostorban, a 13 templomból is csak egy, a Láma-templom használható rendeltetésszerűen. Története Dzanabadzar Gombodordzsin az első Dzsepcundamba Kutuktu nagyapja, 1585-ben rendelte el az Erdene Zuu kolostor építését, miután találkozott a 3. dalai lámával, és a tibeti buddhizmust Mongólia államvallásává nyilvánította. Az építéshez az ősi mongol főváros, Karakorum közeli romjaiból származó köveket használtak fel. A tervezők megpróbáltak egy olyan környező falat létrehozni, amely egy tibeti buddhista rózsafüzérre hasonlított, 108 sztúpával (a 108 szent szám a buddhizmusban), de ezt a célt valószínűleg soha nem érték el. A kolostor templomfalait festették, a kínai stílusú tetőt pedig zöld cserepekkel borították. A kolostor 1688-ban megrongálódott a dzsungárok és a halha mongolok közötti számos háború egyikében. A helyiek lebontották az elhagyatott kolostor fa erődítményeit. 1939-ben Horlógín Csojbalszan kommunista vezető elrendelte a kolostor lerombolását egy politikai tisztogatás részeként, amelynek során több száz kolostort pusztítottak el Mongóliában, és több mint tízezer szerzetest öltek meg. Három kis templom és a sztúpákkal ellátott külső fal túlélte a kezdeti támadást. 1944-re Sztálin nyomást gyakorolt ​​Csojbalszanra, hogy tartsa fenn a kolostort (az ulánbátori Gandan kolostorral együtt) bemutatóhelyként a külföldi látogatók, például Henry Wallace, az Egyesült Államok alelnöke számára, bizonyítva, hogy a kommunista rezsim lehetővé teszi a vallásszabadságot. 1947-ben a templomokat múzeumokká alakították át. A következő négy évtizedben a Gandan kolostor lett Mongólia egyetlen működő kolostora. A kommunizmus 1990-es bukása után a kolostort a lámák kezébe adták. Ők visszaállították az Erdene Zuut istentiszteleti helyként. Azóta aktív buddhista kolostorként működik, valamint egy múzeum is létesült, ami nyitva áll a turisták számára. A kolostoron kívül egy dombon áll egy Kharkhorin-szikla nevű kőfallosz. Állítólag ez féken tartja a szerzetesek szexuális ösztöneit és biztosítja a jó magaviseletüket. Képgaléria Jegyzetek Fordítás Ez a szócikk részben vagy egészben az Erdene Zuu Monastery című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Hivatalos weboldal Egykoron százezer szerzetes élt Mongóliában Múlt-kor történelmi magazin, 2011. március 4. (magyarul) Cikk Archiválva 2010. július 26-i dátummal a Wayback Machine-ben. képekkel Encyclopædia Britannica szócikke a Karakorumról és az Állatkert-szigetekről. Fotógyűjtemény a Culture Mongolia oldalon Képgaléria Részlet a „Zanabazar élete” című cikkből; Erdene Zuu építését tárgyalja Kapcsolódó szócikkek Buddhista templomok listája